Chirurzia

Ła chirurxiasevente altre varianse e grafie anca chirurzia (da χείρ, man e ἔργον, òpara) ła xe na rama de ła medexina che ła dòpara tècneghe manuałi e instrumentałi par el tratamento de condision patołòxeghe.

Inte el córare de l'ùltemo sècoło el desviłupamento de łe conosense, ła spesifisità de bordajo a determenae małatie e el so incremento, łe ga fato sì che se gàpia da divìdare ła chirurxia xenerałe in racuante rame speçałìsteghe. De łe rame speçałixae, racuante łe xe dèdede a ła istesa patołoxia xenerałe (par exenpio ła chirurxia oncołòxega), altre olte a cheła spesìfega de on òrgano o de on aparato (cardiochirurxia, chirurxia orałe, chirurxia toràsega) o oncora altre co ła istesa finałità (chirurxia plàstega o recostrutiva) o caraterixae da tècneghe spesìfeghe par cheła disiplina (chirurxia laparoscòpega, chirurxia robòtega, chirurxia endoscòpega).

In racuanti caxi, ghe xe, inte el ànbito de ła istesa rama, altre speçałixasion, cofà par exenpio ła chirurxia de ła man, che ła xe ła spesałixasion ulterior de ła chirurxia ortopèdega o de cheła plàstega.

Trasversałe a łe vàrie sorte de chirurxia, ła microchirurxia ła prevede ła doparasion de strumentasion mai cusita dełicata e finìsema, cofà łenti tełescòpeghe o microscòpio co autofòcus par el sgrandemento del canpo operatòrio. Sto cuà el parmete de otegner ła màsema preçixion e minemixar łe cusita ciamae secuełe, o sia el cauxarghe małani ai tesui sani che i xe rente a ła xona de intervento e che i vien intaresai da inpreçixion o sanò da na major asportasion precautiva (cofà che suçede par exenpio in caxo de tumore sospeto).

 Chirurxie speçałìsteghe 

 Cardiochirurxia
 Chirurxia de l'aparato dixerente e endoscòpega
 Chirurxia de urgensa
 Chirurxia xenerałe
 Chirurxia maxiło faciałe
 Chirurxia odontostomatołòxega
 Chirurxia pediàtrega
 Chirurxia plàstega e ricostrutiva
 Chirurxia toràsega
 Chirurxia vascołare
 Xinecołoxia e Ostetrisa
 Neurochirurxia
 Oftalmołoxia
 Ortopedia e traumatołoxia
 Otorinołaringoiatria e chirurxia sèrvego-faciałe
 Urołoxia

 Argominti spesìfeghi de istòria de ła chirurxia 
 Chirurxia de ła man
 Chirurxia del stómego
 Èrnia
 Guaria de łe feride
 Litotomia
 Medexina
 Mastectomia
 Suturadora mecànega
 Ponto chirùrxego

 Notasion 

 Altri projeti